সিডনি কেয়েস

সিডনি আর্থার কিলওয়ার্থ কেয়েস (২৭ মে ১৯২২ - ২৯ এপ্রিল ১৯৪৩, তিউনিসিয়া) দ্বিতীয় বিশ্বযুদ্ধের সময়কার একজন ইংরেজ কবি ছিলেন।

 জীবন 

 প্রারম্ভিক বছর ও শিক্ষা 
কেয়েস ১৯২২ সালের ২৭ মে জন্মগ্রহণ করেন।Kendall 2009, p. 398 এর কিছু দিন পরেই তার মা মারা যান এবং তিনি তার দাদা-দাদির কাছে বেড়ে উঠেন। কেয়েস খুব কম বয়সে কবিতা লিখতে শুরু করেছিলেন, তার লেখায় প্রধানত উইলিয়াম ওয়ার্ডসওয়ার্থ, রাইনার মারিয়া রিলকে এবং কার্ল জুং এর প্রভাব পরিলক্ষিত হয়। তিনি ডার্টফোর্ড গ্রামার স্কুলে পড়াশোনা করেন এবং এরপর মাধ্যমিক শিক্ষার সময় টনব্রিজ স্কুলে (হিলসাইড, ১৯৩৫-১৯৪০) আবাসিকে ভর্তি হন, এরপর তিনি অক্সফোর্ডের কুইন্স কলেজে ইতিহাসে অধ্যয়নের জন্য বৃত্তি অর্জন করেন।Berryman 1947, p. 510 কলেজে পড়ার সময়ে কেয়েস তার জীবনের কেবল দুটি মাত্র বই লিখেছিলেন- দ্য ক্রুয়েল সলস্টিক এবং দ্য আয়রন লরেল।Dickey 2004, p. 256 অক্সফোর্ডে থাকাকালীন সময়ে কেয়েস তরুণ জার্মান শিল্পী মাইলিন কজম্যানের প্রেমে পড়েন, কিন্তু তার ভালবাসা সফলতা পায়নি। তিনি কবি জন হিথ-স্টাবস এবং মাইকেল মেয়ারের সাথে বন্ধুত্ব স্থাপন করেছিলেন, দ্য চেরওয়েল ম্যাগাজিন এ সম্পাদনা করেছেন এবং একটি চমকপ্রদ সমাজ গঠন করেছিলেন।

দ্য আয়রন লরেল ১৯৪২ সালে প্রকাশিত হয়, সে সময় কেয়েস এর বয়স ছিল মাত্র ২০ বছর। নিউ স্টেটসম্যান, দ্য লিসেনার এবং অন্যান্য কবিতা বিষয়ক সাময়িক পত্রিকায় তার কবিতা প্রকাশিত হয়েছিল।

 মিলিটারী সার্ভিস 
১৯৪২ সালের এপ্রিলে কেয়েস অক্সফোর্ডের পড়ালেখা ছেড়ে দিয়ে সেনাবাহিনীতে যোগ দান করেন,Hynes 1990, p. 298 সে বছরই তিনি সক্রিয় চাকরিতে প্রবেশ করেন।Dickey 2004, p. 259 ১৯৪৩ সালের মার্চ মাসে দ্বিতীয় বিশ্বযুদ্ধে তাকে কুইন্স অউন ওয়েস্ট কেন্ট রেজিমেন্টের সাথে তিউনিসিয়া অভিযানে লড়াই করার জন্য পাঠানো হয়।Kendall 2006, p. 185 কেয়েস তার ১১০ টি কবিতার অর্ধেকেরও বেশি তার চাকরির আগেই লিখেছিলেন যা পরে সিডনি কেয়েসের সংগৃহীত কবিতাসমগ্র নামে প্রকাশ করা হয়। যুদ্ধকালীন সময়েও তিনি কবিতা লিখতেন বলে জানা যায়। তবে এই কবিতাগুলো আলোর মুখ দেখেনি।Kendall 2009, p. 401

 মৃত্যু 
কেয়েস তার একুশতম জন্মদিনের কয়েক দিন আগে ১৯৪৩ সালের ২৯ এপ্রিল পাল্টা আক্রমণে তার প্লাটুনের পশ্চাদপসরণ করতে সহায়তা করতে শত্রু পক্ষকে বাধা দিতে যুদ্ধ করেন এবং যুদ্ধে মারা যান। শত্রুদের হাতে ধরা পরার পর তিনি মারা গিয়েছিলেন বলেও বলা হয়।Michael L. Meyer, introduction to Keyes, Collected Poems Routledge (1945).

 স্বীকৃতি 
১৯৪৩ সালে কেয়েস দ্য ক্রুয়েল সলস্টিক এবং দ্য আয়রন লরেল এর জন্য হাওথর্নডেন পুরস্কার লাভ করেন। তাকে দ্বিতীয় বিশ্বযুদ্ধের অন্যতম অসামান্য কবি হিসাবে আখ্যায়িত করা হয়।

 পাদটিকা 

 গ্রন্থপঞ্জি 






 রয়, পিনাকি। “সিডনি কেয়েস: যুদ্ধ-কবি যিনি ‘মৃত্যুর মুখোমুখি হয়েছিলেন’”. যুদ্ধ, সাহিত্য এবং শিল্পকলা (মার্কিন বিমান বাহিনী একাডেমি) (ISSN ২১৬৯-৭৯১৪), ২৬ (১), ২০১৪: http://wlajournal.com/wlaarchive/26/Roy.pdf 

বহিঃসংযোগ


বিষয়শ্রেণী:১৯২২-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:দ্বিতীয় বিশ্বযুদ্ধে নিহত ব্রিটিশ সেনা কর্মকর্তা
বিষয়শ্রেণী:অক্সফোর্ডের দ্য কুইন্স কলেজের প্রাক্তন ছাত্র
বিষয়শ্রেণী:দ্বিতীয় বিশ্বযুদ্ধের কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:২০শ শতাব্দীর ইংরেজ কবি
বিষয়শ্রেণী:কুইন্স অউন রয়্যাল ওয়েস্ট কেন্ট রেজিম্যান্টের কর্মকর্তা